 Mchezo huo ambao ulichezwa kwenye uwanja wa Amaan ulileta hamasa kubwa machoni mwa mashabiki waliohudhuria uwanjani hapo.Katika mchezo huo, timu ya Miembeni ndio iliyotangulia kupata bao la kuongoza kwenye dakika ya 28 kupitia kwa mchezaji wake Isihaka Saleh bao ambalo lilidumu hadi mapumziko.Kuanza kwa kipindi cha pili cha mchezo huo Kipanga ambao wamefikisha pointi 16 na kupanda nafasi moja kutoka ya 10 hadi ya tisa ilionekana kucheza kwa kutumia nguvu zake zote ambazo ziliwasaidia kupata bao la kusawazisha.Daudi Nyerere ndiye aliisawazishia timu yake bao katika dakika ya 88, dakika tano baada ya timu hiyo kufanya mabadiliko ya kumtoa Mohammed Makarani ambaye nafasi yake ilichukuliwa na Masatu Manyasi.